Α.Ο. Χαλκηδών

Ο Αθλητικός Όμιλος Χαλκηδών είναι ελληνικό ποδοσφαιρικό σωματείο το οποίο εδρεύει στη Νίκαια Αττικής. Το επίσημο έτος ίδρυσης του είναι το 1930 και τα επίσημα χρώματα του είναι το κίτρινο και το μπλε. Χρησιμοποιεί ως έμβλημα τον δικέφαλο αετό και ανήκει στην Ε.Π.Σ. Πειραιά. Χρησιμοποιεί ως αγωνιστική έδρα το Δημοτικό Γήπεδο Νίκαιας «Παντελής Νικολαΐδης» το οποίο έχει χωρητικότητα 1.000 θέσεων. Διατηρεί ακαδημίες ποδοσφαίρου για παιδιά από 5 ετών με έμπειρους διπλωματούχους προπονητές. Την περίοδο 1999–2005 συμμετείχε στις επαγγελματικές κατηγορίες με την επωνυμία «Ποδοσφαιρική Ανώνυμη Εταιρεία Αθλητικός Όμιλος Χαλκηδών - Νήαρ Ηστ» και με τον διακριτικό τίτλο «Χαλκηδών - Νήαρ Ηστ Π.Α.Ε.».

 Ιστορία 
 Π.Α.Ο. Χαλκηδών (1930–1957) 
Η Χαλκηδόνα δρούσε την προπολεμική περίοδο ως ανεπίσημο ποδοσφαιρικό σωματείο στη Χαλκηδόνα της Νίκαιας και δεν μετείχε στα πρωταθλήματα της Ε.Π.Σ. Πειραιά. Την ομάδα είχε ιδρύσει το 1924 (ή το 1925) ο Κωνσταντίνος Μελίδης, σύμφωνα με μεταγενέστερα δημοσιεύματα, ο οποίος παρέμεινε πρόεδρος της επί 22 έτη."Εις την περιφέρειαν των Κιλικιανών Νικαίας υφίσταται από πολλά χρόνια τώρα -από το 1924- ένα ισχυρόν σωματείον, η "Χαλκηδών"...  "Αθλητική Ηχώ", 24/12/1949, σ. 6.

Η αναφορά στα δημοσιεύματα περί ίδρυσης το 1924 ή 1925 ίσως αφορά το έτος ίδρυσής της ως ανεπίσημου ποδοσφαιρικού συλλόγου. Το 1930, που σημειώνεται σε μεταγενέστερα δημοσιεύματα και στο έμβλημα του ποδοσφαιρικού συλλόγου, ίσως αφορά το έτος αναγνώρισης με την επωνυμία «Ποδοσφαιρικός Αθλητικός Όμιλος Χαλκηδών» από το Πρωτοδικείο Πειραιώς.Το 1950 διαβάζουμε: "Χαλκηδών: Είκοσι χρόνια αθλητικής δημιουργίας", "Αθλητική Ηχώ, 31/8/1950 σ. 3.

Τον Μάρτιο του 1947 επανιδρύθηκε με την επωνυμία «Ποδοσφαιρικός και Αθλητικός Όμιλος Νικαίας η Χαλκηδών»,"Η ΕΠΣ Πειραιώς απεφάσισε να εγγράψη προσωρινώς εις την δύναμιν των σωματείων της Γ΄ κατηγορίας τον Ποδοσφαιρικόν και Αθλητικόν Όμιλον Νικαίας η "Χαλκηδών" εφ. "Αθλητική Ηχώ, 25/8/1947 σ. 2 με πρωτοβουλία του αρχικού ιδρυτή της Κωνσταντίνο Μελίδη που εκλέχτηκε αρχικά πρόεδρος (και στη συνέχεια παρέμεινε ως Επίτιμος Πρόεδρος) και των: Ματενόπουλου, Κισκήρα, Αθηναίου, Βασαλάκη, Βλαντή, Βογιάσου, Τσαρουχίδη και Βασιλάκη που απετέλεσαν το νέο διοικητικό συμβούλιο."Κατόπιν προσπαθειών του κ. Μελίδη επανασυνεστήθη η Χαλκηδών Νικαίας, η οποία και αποτελείται από δυναμικά στελέχη...", "Αθλητική Ηχώ", 13/3/1947, σ. 2.

Πάντως στην Ε.Π.Σ. Πειραιά εντάχθηκε το 1947, όπως σημειώνεται σε άλλο δημοσίευμα του 1948: «Ένα από τα ισχυρότερα επίσημα σωματεία της Νικαίας είναι η Χαλκηδών Γ΄ κατηγορίας, η οποία καίτοι ιδρύθη το 1925 μέχρι το 1947 ήτο ανεπίσημος»."ΧΑΛΚΗΔΩΝ Το Πειραϊκό σωματείο γ΄ κατηγορίας με την λαμπρά δράσι", "Αθλητική Ηχώ, 2/8/1948 σ. 2.

Από την αγωνιστική περίοδο 1947–1948 συμμετείχε στο πρωτάθλημα της Γ΄ Κατηγορίας 1947–1948 της Ε.Π.Σ. Πειραιά,"Αγώνες πρωταθληματος Β΄ και Γ΄ κατηγορίας Πειραιώς: Αρχιμήδης-Χαλκηδών 1-1", "Αθλητική Ηχώ, 1/12/1947 σ. 6. Την επόμενη αγωνιστική περίοδο 1948–1949 πρωταγωνιστούσε στην Γ΄ Κατηγορία 1948–1949 της Ε.Π.Σ. Πειραιά και οι εμφανίσεις της ομάδας προκάλεσαν το ενδιαφέρον του τύπου, που είχε πρωτοσέλιδο αφιέρωμα με φωτογραφία της ενδεκάδας με τον δικέφαλο αετό στο στήθος και το σχόλιο:

«Η ισχυρά ομάς του Πειραιώς Χαλκηδών, η οποία μετά σειρά ωραίων νικών ευρίσκεται επικεφαλής του πρωταθλήματος Γ΄ κατηγορίας. Εξ αριστερών. Άνω: Γκιάσδρας, Μπούκλογλου, Λαζαρίδης, Αρχοντόπουλος, Δίκης, Τρεβεζέας, Χατζηιωαννίδης ΙΙ. Κάτω: Λαδάς, Παπάζογλου, Χατζηιωαννίδης Ι, Μπιζίκος, Μαριστανίδης. Η Χαλκηδών ιδρυθείσα το 1925 εργάζεται αθορύβως δια την καλλιέργειαν του αθλητισμού...»."Αθλητική Ηχώ, 11/12/1948 σ. 1.

 Α.Ε. Χαλκηδών Near East (1957–1967) 
 Απορρόφηση της Near East Νίκαιας 
Την αγωνιστική περίοδο 1956–1957 ο Π.Α.Ο. Χαλκηδών αγωνιζόταν στη Β΄ Κατηγορία 1956–1957 της Ε.Π.Σ. Πειραιά. Το 1957 απορρόφησε τη Near East Νίκαιας. Από την αγωνιστική περίοδο 1957–1958 αγωνιζόταν με την επωνυμία «Αθλητική Ένωση Χαλκηδών Near East». Την αγωνιστική περίοδο 1959–1960 ανέβηκε για πρώτη φορά στην Α΄ Κατηγορία 1960–1961 της Ε.Π.Σ. Πειραιά. Την αγωνιστική περίοδο 1960–1961, ως τριταθλήτρια της Α΄ Κατηγορίας 1960–1961 της Ε.Π.Σ. Πειραιά, αγωνίστηκε στην ανεπίσημη Β΄ Εθνική Κατηγορία 1960–1961. Την αγωνιστική περίοδο 1963–1964, ως δευτεραθλήτρια της Α΄ Κατηγορίας 1963–1964 της Ε.Π.Σ. Πειραιά, προβιβάστηκε στη Β΄ Εθνική Κατηγορία 1964–1965. Τα επόμενα χρόνια συνέχισε να αγωνίζεται στα πρωταθλήματα της Ε.Π.Σ. Πειραιά.

 Near East Νίκαιας 
Από το 1947 στην ίδια συνοικία των Κιλικιανών με τον Π.Α.Ο. Χαλκηδών είχε ιδρυθεί ένας άλλος ποδοσφαιρικός σύλλογος με την επωνυμία «Near East Νίκαιας» που κάποιες φορές αναφέρεται και ως «Near East Πειραιώς». Οι ιδρυτές της ήταν πρόσφυγες που είχαν σωθεί από τον όλεθρο χάρις στη φροντίδα της διεθνούς φιλανθρωπικής οργάνωσης «Νear Εast Foundation» και έδωσαν το όνομα της οργάνωσης στο σύλλογό τους:

«Μερικοί αγνοί φίλαθλοι της συνοικίας Κιλικιανών (Νικαίας) απεφάσισαν το 1947 την ίδρυσιν αθλητικού συλλόγου. Οι ιδρυταί του είναι σήμερον έντιμοι οικογενειάρχαι και ευϋπόληπτοι πολίται, υπήρχαν δε μεταξύ των παιδιών εκείνων που ορφανά από τη μικρασιατική καταστροφή εσώθησαν χάρις εις την γενναιοφροσύνην της παγκοσμίου αγαθοεργού οργανώσεως Νήαρ Ηστ... Ενόμιζαν υποχρέωσιν να τιμήσουν δια του τίτλου της οργανώσεως αυτής τον σύλλογόν των εις ελάχιστην εκδήλωσιν ευγνωμοσύνης...»."Νήαρ Ηστ Νικαίας","Αθλητική Ηχώ, 30/11/1949 σ. 4.

Η Near East Νίκαιας αρχικά λειτουργούσε ως ανεξάρτητο ποδοσφαιρικό σωματείο και από το 1952 εντάχθηκε στην Γ΄ Κατηγορία της Ε.Π.Σ. Πειραιά. Παρέμεινε στις χαμηλές κατηγορίες έως το 1957. Την αγωνιστική περίοδο 1956–1957 αναφέρεται πως είχε οικονομικά προβλήματα και η Ελληνική Ποδοσφαιρική Ομοσπονδία (Ε.Π.Ο.) την απείλησε με μηδενισμό αν δεν τακτοποιούσε τις συνδρομές που όφειλε."Αθλητική Ηχώ, 16/1/1957 σ. 4.

 Α.Ο. Χαλκηδών Near East (1967–2005) 
Το 1967 η δικτατορία των Συνταγματαρχών επέβαλε σε όλες τις Αθλητικές Ενώσεις να μετονομαστούν σε Αθλητικούς Ομίλους και ως εκ τούτου μετονομάστηκε σε «Αθλητικός Όμιλος Χαλκηδών Near East».

Στα μέσα της δεκαετίας του 1990 ανέλαβε τον ποδοσφαιρικό σύλλογο ο επιχειρηματίας Γιώργος Σπανός, ο οποίος με προσεκτική διαχείριση και σωστές κινήσεις οδήγησε τον ποδοσφαιρικό σύλλογο σε μία ξέφρενη πορεία ανόδου των κατηγοριών. Κατάφερε από μία μικρή συνοικιακή ερασιτεχνική ποδοσφαιρική ομάδα να εξελιχθεί σε υποδειγματικό επαγγελματικό ποδοσφαιρικό σωματείο. Ανά διετία ανέβαινε μία κατηγορία φθάνοντας στην Α΄ Εθνική Κατηγορία: 
 1996–1997: Συμπρωταθλήτρια Α΄ Κατηγορίας 1996–1997 της Ε.Π.Σ. Πειραιά και άνοδος στην Δ΄ Εθνική Κατηγορία 1997–1998. 
 1998–1999: Πρωταθλήτρια Β΄ Ομίλου της Δ΄ Εθνικής Κατηγορίας 1998–1999 και Κυπελλούχος Ερασιτεχνών Ελλάδας 1998–1999.
 2000–2001: Δευτεραθλήτρια Γ΄ Εθνικής Κατηγορίας 2000–2001 και άνοδος στη Β΄ Εθνική Κατηγορία 2001–2002. 
 2002–2003: Πρωταθλήτρια Β΄ Εθνικής Κατηγορίας 2002–2003 και άνοδος στην Α΄ Εθνική Κατηγορία 2003–2004.

Στην πρώτη παρουσία της στην Α΄ Εθνική Κατηγορία 2003–2004 δεν υπήρξε αμελητέα δύναμη, αφού διεκδίκησε μέχρι τέλους την 6η θέση και την έξοδο στο Κύπελλο UEFA 2004–2005, την οποία έχασε για 2 βαθμούς από τον Πανιώνιο. Την αγωνιστική περίοδο 2004–2005 είχε επίσης μία καλή πορεία τερματίζοντας στην 8η θέση της Α΄ Εθνικής Κατηγορίας 2004–2005.

Όμως, παρά την αγωνιστική του εξέλιξη και το ελκυστικό ποδόσφαιρο που έπαιζε, ο ποδοσφαιρικός σύλλογος δεν κατάφερε να προσελκύσει το ενδιαφέρον των φιλάθλων και συχνά αγωνιζόταν ενώπιον τριψήφιου αριθμού θεατών. Η αδιαφορία της πλειοψηφίας του φίλαθλου κοινού της Νίκαιας για την ομάδα, οδήγησε τον πρόεδρο της Γιώργο Σπανό στην αναζήτηση ενός πιο μαζικού σωματείου.

Το καλοκαίρι του 2005 μετέφερε την Χαλκηδών Near East Π.Α.Ε. στο Περιστέρι και την συγχώνευσε με τον Ατρόμητο Αθηνών, που μόλις είχε υποβιβαστεί στην Γ΄ Εθνική Κατηγορία. Συνεπώς, από την αγωνιστική περίοδο 2005–2006 στη θέση του Α.Ο. Χαλκηδών Near East στην Α΄ Εθνική Κατηγορία 2005–2006 αγωνίστηκε ο Ατρόμητος, ο οποίος με τους ποδοσφαιριστές και τον προπονητή του Γιώργο Παράσχο πέτυχε την έξοδο στο Κύπελλο UEFA 2006–2007.

 Α.Ε. Χαλκηδών–Πρωτέας (2005–2007) 
 Μετονομασία του Π.Α.Ο. Πρωτέως Νίκαιας 
Η Χαλκηδών Near East Π.Α.Ε. διαλύθηκε αλλά ο επιχειρηματίας Γιώργος Σπανός φρόντισε να μην χαθεί ο ποδοσφαιρικός σύλλογος. Συγχώνευσε το ιδρυτικό ποδοσφαιρικό σωματείο «Α.Ο. Χαλκηδών Near East» με το αθλητικό σωματείο «Π.Α.Ο. Πρωτεύς Νίκαιας» το οποίο μετονομάστηκε σε «Αθλητική Ένωση Χαλκηδών–Πρωτέας» και εντάχθηκε στην Α΄ Κατηγορία 2005–2006 της Ε.Π.Σ. Πειραιά."Πρωτέας-Χαλκηδόνα 2005. Συγχώνευση με όραμα για το μέλλον"  "Αθλητική Ηχώ", 17/9/2005, σ. 22.

Την αγωνιστική περίοδο 2006–2007 η Α.Ε. Χαλκηδών–Πρωτέας κατέκτησε τον Α΄ Όμιλο της Α΄ Κατηγορίας 2006–2007 της Ε.Π.Σ. Πειραιά και ανέβηκε στην Δ΄ Εθνική Κατηγορία 2007–2008. Ωστόσο, δεν αγωνίστηκε διότι απορροφήθηκε από τη Δόξα Βύρωνα στην οποία παραχώρησε τη θέση της.

 Π.Α.Ο. Πρωτεύς Νίκαιας 
Ο Ποδοσφαιρικός Αθλητικός Όμιλος Πρωτεύς Νίκαιας υπήρχε από την προπολεμική περίοδο ως ανεξάρτητος ποδοσφαιρικός σύλλογος και επανιδρύθηκε το καλοκαίρι του 1946 από φιλάθλους της συνοικίας:

«Ο Ποδοσφαιρικός Αθλητικός Όμιλος «Πρωτεύς Νικαίας» κατόπιν μακράς απουσίας του εκ των ποδοσφαιρικών γηπέδων, συνεχίζει την ένδοξον δράσιν του, ανασυγκροτηθείς υπό των αγνών φιλάθλων Αθηναίου Ι., Κατζιώτη Γ., Μπαμπατζάνη Ε., Πολιτάκη Ιορδ., Συμεωνίδη κλπ.»."Αθλητική Ηχώ", 1/8/1946, σ. 2.

Λειτούργησε αρχικά ως ανεξάρτητο ποδοσφαιρικό σωματείο και αργότερα εντάχθηκε στην Ε.Π.Σ. Πειραιά, χωρίς να πετύχει τη μεγάλη διάκριση. Την αγωνιστική περίοδο 2004–2005 πρωταγωνίστησε στην Α΄ Κατηγορία 2004–2005 της Ε.Π.Σ. Πειραιά, αλλά έχασε τον τίτλο και την άνοδο στην Δ΄ Εθνική Κατηγορία 2005–2006.

 Α.Ο. Χαλκηδών (2010–Σήμερα) 
 Μετονομασία του Νεαπολικού Αστέρα Νίκαιας 
Το 2009 με πρωτοβουλία παλαιών ποδοσφαιριστών και φιλάθλων της ομάδας υπήρξε συμφωνία με στελέχη του Νεαπολικού Αστέρα Νίκαιας για τη μετονομασία του σε «Αθλητικός Όμιλος Χαλκηδών» η οποία πραγματοποιήθηκε το 2010, έχοντας παράλληλα καταφέρει να κερδίσει την άνοδο στη Β΄ Κατηγορία 2009–2010 της Ε.Π.Σ. Πειραιά.

Την αγωνιστική περίοδο 2012–2013 κατέκτησε το πρωτάθλημα της Γ΄ Κατηγορίας 2012–2013 της Ε.Π.Σ. Πειραιά και την αγωνιστική περίοδο 2013–2014 ως τριταθλήτρια Β΄ Κατηγορίας 2013–2014 της Ε.Π.Σ. Πειραιά και μέσω των play off ακολούθησε η άνοδος του Α.Ο. Χαλκηδών στην Α΄ Κατηγορία 2014–2015 της Ε.Π.Σ. Πειραιά.

 Νεαπολικός Αστέρας Νίκαιας 
Ο Νεαπολικός Αστέρας Νίκαιας προέκυψε το 1995 ύστερα από τη συγχώνευση της Ένωσης Άρη–Νεάπολης Νίκαιας και του Εθνικού Αστέρα Νεάπολης.«Αθλητική Ηχώ» 22 Ιουλίου 1995, σελ. 4 Από την αγωνιστική περίοδο 1995–1996 μέχρι και την αγωνιστική περίοδο 2009–2010 αγωνίστηκε στα πρωταθλήματα της Ε.Π.Σ. Πειραιά.

 Συμμετοχές στις εθνικές κατηγορίες 
 Α΄ Εθνική Κατηγορία
 2003–2004: 7η θέση, 45 βαθμοί, 40–39
 2004–2005: 8η θέση, 38 βαθμοί, 34–38
 Β΄ Εθνική Κατηγορία
 1960–1961 (Όμιλος Πειραιά): 8η θέση, 27 βαθμοί, 14–24
 1964–1965 (Β΄ Όμιλος): 17η θέση, 39 βαθμοί, 19–92
 2001–2002: 9η θέση, 31 βαθμοί, 32–32
 2002–2003: 1η θέση, 65 βαθμοί, 61–20, άνοδος
 Γ΄ Εθνική Κατηγορία
 1999–2000: 6η θέση, 58 βαθμοί, 57–32
 2000–2001: 2η θέση, 70 βαθμοί, 62–22, άνοδος έπειτα από αγώνες κατάταξης (play off)
 Δ΄ Εθνική Κατηγορία
 1997–1998 (Β΄ Όμιλος): 8η θέση, 57 βαθμοί, 59–33
 1998–1999 (Β΄ Όμιλος): 1η θέση, 85 βαθμοί, 93–22, άνοδος
 2007–2008 (Θ΄ Όμιλος): Δεν αγωνίστηκε διότι απορροφήθηκε από τη Δόξα Βύρωνα

 Τίτλοι – Διακρίσεις 
 Τίτλοι 
 Β΄ Εθνική Κατηγορία (1 Τίτλος): 2002–2003
 Δ΄ Εθνική Κατηγορία (1 Τίτλος): 1998–1999
 Κύπελλο Ελλάδας Ερασιτεχνών (1 Τίτλος): 1999
 Α´ Κατηγορία Ε.Π.Σ. Πειραιά (2 Τίτλοι): 1996–1997, 2006–2007
 Β´ Κατηγορία Ε.Π.Σ. Πειραιά (2 Τίτλοι): 1959–1960, 1975–1976
 Γ´ Κατηγορία Ε.Π.Σ. Πειραιά (1 Τίτλος): 2012–2013
 Κύπελλο Ε.Π.Σ. Πειραιά (2 Τίτλοι): 1997–1998, 1998–1999

 Διακρίσεις 
 Γ΄ Εθνική Κατηγορία (2η Θέση) (1 Φορά): 2000–2001

 Αξιομνημόνευτοι Ποδοσφαιριστές 
  Κώστας Ανδριόλας
  Στέλιος Βογιατζής
  Μιχάλης Γρύμπιλας
  Μάρκος Δήμος
  Γιώργος Ζαχαρόπουλος
  Θανάσης Ιντζόγλου
  Δημοσθένης Μανουσάκης  Στέργος Μαρίνος
  Χρήστος Μικές
  Νίκος Νιόπλιας
  Πέτρος Ξανθόπουλος
  Σάββας Παντελίδης
  Γιάννης Φραντζής
  Pierre Ebéde

 Παραπομπές 

 Πηγές 
 Β΄ Εθνική Κατηγορία
 Γ΄ Εθνική Κατηγορία
 Δ΄ Εθνική Κατηγορία

Κατηγορία:Α.Ο. Χαλκηδών
Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1930
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1930
Κατηγορία:Ελληνικοί προσφυγικοί αθλητικοί σύλλογοι